UE denunță atacul din Kosovo drept „act terorist”. Trupe KFOR au fost trimise să protejeze canalul de aprovizionare cu apă
Șeful diplomației europene, Josep Borrell, a condamnat sâmbătă drept un „act abject de sabotaj” și „terorist” atacul din ajun din Kosovo asupra unui canal vital pentru aprovizionarea cu apă. Împrejurimile canalului sunt protejate de vineri seara de poliție și trupe KFOR, forța NATO din Kosovo.